РЕПУБЛИКА СРБИЈА

ОПШТИНА ЖИТОРАЂА

ОПШТИНСКА УПРАВА

БРОЈ:016-303/2023-01

ДАТУМ:01.03.2023.године

Ж и т о р а ђ а

На основу члана 21. и 23. Закона о родној равноправности („Сл. Гласник РС“ бр. 52/21) и члана 2. Правилника о изради и спровођењу Плана управљања ризицима од повреде принципа родне равноправности („Сл. Гласник РС“ бр. 67/22), Председник општинског Већа општине Житорађа доноси

**О Д Л У К У**

**о усвајању Плана управљања ризицима од повреде принципа родне равноправности**

УСВАЈА СЕ Одлука о усвајању Плана управљања ризицима од повреде принципа родне равноправности општинског Већа општине Житорађа.

**О б р а з л о ж е њ е**

Одредбом члана 21. став 1. Закона о родној равноправности („Сл. Гласник РС“ број 52/21), План управљања ризицима од повреде принципа родне равноправности (у даљем тексту: План управљања ризицима), доносе органи јавне власти, а одредбом члана 21. став 3. истог Закона, Обвезник доношења Плана управљања ризицима, дужан је да Министарству достави План управљања ризицима и извештај о спровођењу Плана управљања ризицима, у року и на начин који су прописани Правилником о изради и спровођењу Плана управљања ризицима од повреде принципа родне равноправности („Сл. Гласник РС“ бр.67/22).

Одредбом члана 2. став 5. Правилника о изради и спровођењу Плана управљања ризицима од повреде принципа родне равноправности („Сл. Гласник РС“ бр.67/22), прописано је да је Руководилац Обвезника доношења Плана управљања ризицима одговоран за доношење, спровођење и извештавање о спровођењу Плана управљања ризицима.

Одредбом члана 6. став 1. Правилника о изради и спровођењу Плана управљања ризицима од повреде принципа родне равноправности („Сл. Гласник РС“бр. 67/22), прописано је да се План управљања ризицима доноси најкасније до 31. децембра текуће године за наредну календарску годину, у којој се достављају у електронској или писменој форми Министарству, најкасније до 15. јануара.

На основу наведеног, донета је Одлука као у диспозитиву.

Саставни део ове Одлуке је План управљања ризицима од повреде принципа родне равноправности Општинског Већа општине Житорађа.

Ова Одлука ступа на снагу даном доношења.

Одлуку објавити на интернет порталу Општине Житорађа.

**ДОСТАВИТИ:** Министарству за људска и мањинска права и друштвени дијалог Републике Србије и архиви.

Председник

општинског Већа

\_\_\_\_\_\_\_\_\_\_\_\_\_\_\_\_\_\_\_\_

Иван Станојевић